সাতক্ষীরায় যুবলীগ নেতা শাহজাদা গ্রেফতার
সাতক্ষীরার কলারোয়া উপজেলা যুবলীগের সভাপতি ও উপজেলা পরিষদের ভাইস চেয়ারম্যান কাজী আসাদুজ্জামান শাহজাদাকে গ্রেফতার করেছে পুলিশ।







মঙ্গলবার মধ্যরাতে পৌরসভার তুলশিডাঙ্গা গ্রামের নিজ বাড়ি থেকে তাকে গ্রেফতার করা হয়।




কলারোয়া থানার ওসি (তদন্ত) রাজীব হোসেন জানান, কাজী শাহজাদার বিরুদ্ধে তিনটি সিআর ও একটি জিআর মামলায় আদালতের গ্রেফতারি পরোয়ানা রয়েছে। 
গ্রেফতারি পরোয়ানা থাকায় তাকে গ্রেফতার করা হয়েছে। 
অভিযানকালে শাহজাদার বাড়ি থেকে বিভিন্ন ব্র্যান্ডের ১৪টি কাগজপত্রবিহীন মোটরসাইকেল, কিছু নন-জুডিশিয়াল স্ট্যাম্প ও বিভিন্ন ব্যাংকের চেকবই উদ্ধার করা হয়েছে।
কলারোয়া থানার ওসি শেখ মুনীর উল গিয়াস বলেন, যুবলীগ নেতা ও কলারোয়া উপজেলা ভাইস চেয়ারম্যান শাহজাদার বিরুদ্ধে একাধিক ওয়ারেন্ট ছাড়াও অনেক অভিযোগ রয়েছে।
এ ছাড়া তার বাড়ি থেকে উদ্ধার হওয়া অবৈধ মালপত্রের বিষয়ে আইনগত ব্যবস্থা নেয়া হবে।

সাতক্ষীরার কলারোয়া উপজেলা যুবলীগের সভাপতি ও উপজেলা পরিষদের ভাইস চেয়ারম্যান কাজী আসাদুজ্জামান শাহজাদাকে গ্রেফতার করেছে পুলিশ।